Diari Oficial de la Generalitat Valenciana


Sumari del DOGV 8050, del 29-05-2017 (2017/4701)

Extracte de la Resolució de 25 de maig de 2017, de la Direcció General d'Economia, Emprenedoria i Cooperativisme, per la qual es convoquen, determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2017
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4701


Data del document
:   25-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 25 de maig de 2017, de la Direcció General d'Economia, Emprenedoria i Cooperativisme, per la qual es convoquen, determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2017 [2017/4701]  
BDNS (identif.): 348295.  
De conformitat amb el que preveuen els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans  
   
Primer. Objecte de la convocatòria i bases reguladores  
Convocar determinades ajudes en matèria d'economia social, per a l'exercici 2017, que es regularan pel que establix l'Orde 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de les ajudes destinades a la promoció, foment i difusió de l'economia social a la Comunitat Valenciana (d'ara en avant bases reguladores). (DOGV 7923, 23 de novembre).  
   
Segon. Ajudes i finançament  
1. Actuacions previstes en l'article 15 de les bases reguladores: fins a un import global màxim de 20.000,00 euros, i una quantia addicional màxima de 130.000,00 euros, amb càrrec a fons propis de la Generalitat.  
   
2. Actuacions previstes en l'article 16 de les bases reguladores: fins a un import global màxim de 20.000,00 euros, i una quantia addicional màxima de 30.000,00 euros, amb càrrec a fons propis de la Generalitat.  
   
3. Actuacions previstes en l'article 17 de les bases reguladores: fins a un import global màxim de 100.000,00 euros i una quantia addicional màxima de 100.000,00 euros, amb càrrec a fons procedents del Ministeri d'Ocupació i Seguretat Social.  
   
Tercer. Beneficiàries  
Podran acollir-se a les ajudes que es convoquen les beneficiàries contemplades, per a cada una de les actuacions subvencionables, en l'article 2 de les bases reguladores, sempre que complisquen amb els requisits fixats en elles per a l'ajuda convocada.  
   
Quart. Sol·licituds i termini de presentació  
1. La presentació de sol·licituds i de la documentació annexa es realitzarà, obligatòriament, de forma electrònica. La presentació de la sol·licitud implica l'acceptació de les bases reguladores.  
2. El termini per a la presentació de sol·licituds serà de vint dies hàbils, comptats des de l'endemà de la publicació del present extracte en el Diari Oficial de la Generalitat Valenciana.  
   
Cinqué. Criteris de valoració,  
1. Les sol·licituds presentades es valoraran d'acord amb els criteris de valoració que es fixen en els articles 20, 21 i 22, segons siga procedent, de les bases reguladores.  
   
Sisé. Gastos subvencionables i quantia de les ajudes.  
1. Es consideraran gastos subvencionables els gastos generals i de funcionament previstos en l'article 15.2 de les bases reguladores  
2. En cap cas seran subvencionables els gastos previstos en l'article 15.3 de les bases reguladores.  
3. En el cas de les ajudes previstes en l'article 15.4 de les bases reguladores, a més de les condicions imposades, s'establix un límit màxim de 120.000 euros concedits a una mateixa entitat beneficiària.  
  
4. Tractant-se de les ajudes per a activitats de formació, foment i difusió, de conformitat amb el que establixen les bases reguladores, l'import de la subvenció podrà aconseguir el 100 % del cost de l'activitat subvencionable, però no podrà superar la xifra de 90.000 euros per cada activitat. En el cas que no estiguen vinculades directament al foment de l'ocupació, la quantia conjunta de totes les que es concedisquen a una mateixa entitat no podrà superar la xifra de 120.000 euros.  
   
Seté. Justificació de les ajudes  
La justificació de l'ajuda es realitzarà en la forma prevista en l'article 10 de les bases reguladores, podent donar lloc a la minoració, resolució o reintegrament previstes en l'article 12 de les mateixes.  
   
Huité. Mitja de notificació.  
La notificació a les interessades de les resolucions i els actes de tràmit es practicarà per mitjans telemàtics, en la forma establida en la normativa de procediment administratiu comú.  
   
València, 25 de maig de 2017.- El director general d'Economia, Emprenedoria i Cooperativisme: Francisco Álvarez Molina.